ΠΗΡΑΜΕ ΑΠΟ ΤΗ ΔΙΕΥΘΥΝΣΗ ΜΕΤΑΦΟΡΩΝ ΣΕΡΡΩΝ ΤΟ ΕΞΗΣ:

Καλημέρα,

 Σας ενημερώνω ότι:

          Έχει αλλάξει το παράρτημα ΙΙΙ του ΠΔ51/2012, το οποίο σας επισυνάπτω, με πιο σημαντικές αλλαγές:

          Καταργούνται οι συμβάσεις ιατρών με την Διεύθυνση Μεταφορών και έτσι όλοι οι ιατροί που εμπίπτουν στις απαιτούμενες ειδικότητες μπορούν να εξετάζουν και να εκδίδουν πιστοποιητικά υγείας.

          Το ποσό που καταβάλλεται στους ιατρούς για την εξέταση δεν προσδιορίζεται από το ΦΕΚ και επομένως οι ιατροί αμείβονται όπως αμείβονται και για μια εξέταση στο ιατρείο τους.

         Στα ΠΙΣΤΟΠΟΙΗΤΙΚΑ ΥΓΕΙΑΣ δεν τοποθετείτε φωνογραφία του οδηγού.

          Οι πολίτες μπορούν να ανανεώνουν τις άδεις οδήγησης ψηφιακά μέσω του gov.gr. Σε αυτή την περίπτωση προσκομίζουν στον ιατρό ένα τετραψήφιο pin και ο ιατρός μέσα από την άυλη συνταγογράφηση εκδίδει ψηφιακό πιστοποιητικό (υπάρχει δείγμα στο ΠΑΡΑΡΤΗΜΑ ΙΙΙ που σας επισυνάπτω).

         Οι ιατροί που εξετάζουν τους οδηγούς μπορούν να τους παραπέμψουν και σε άλλες ειδικότητες εάν κρίνουν πως αυτό απαιτείται πχ ο παθολόγος κρίνει πως ο οδηγός θα πρέπει να παραπεμφθεί και σε ψυχίατρο ή σε νευρολόγο ή σε ορθοπεδικό. Σε αυτή την περίπτωση ή και στην περίπτωση που κάποιος κρίνεται ΜΗ ΙΚΑΝΟΣ συμπληρώνετε και αποστέλλετε στην Διεύθυνση Μεταφορών Σερρών το έγγραφο "ΕΝΙΑΙΟ ΕΝΤΥΠΟ ΕΝΗΜΕΡΩΣΗΣ" το οποίο σας επισυνάπτω.

Σας επισυνάπτω:

Το νέο ΠΑΡΑΡΤΗΜΑ ΙΙΙ του πδ 51/12 στο οποίο αναφέρονται οι ρυθμίσεις που αφορούν την εξέταση των οδηγών από ιατρούς.

Το "ΠΙΣΤΟΠΟΙΗΤΙΚΟ ΥΓΕΙΑΣ" το οποίο ισχύει για όλες τις ειδικότητες εκτός από του οφθαλμιάτρου (στην περίπτωση που δεν κατέθεσε ο οδηγός ψηφιακό αίτημα για ανανέωση της άδειας οδήγησης).

 Το "ΠΙΣΤΟΠΟΙΗΤΙΚΟ ΥΓΕΙΑΣ" για την ειδικότητα του οφθαλμιάτρου (στην περίπτωση που δεν κατέθεσε ο οδηγός ψηφιακό αίτημα για ανανέωση της άδειας οδήγησης).

Το "ΕΝΙΑΙΟ ΕΝΤΥΠΟ ΕΝΗΜΕΡΩΣΗΣ"  (στην περίπτωση που δεν κατέθεσε ο οδηγός ψηφιακό αίτημα για ανανέωση της άδειας οδήγησης).

Μια λίστα με τους κωδικούς οι οποίοι καταχωρούνται στις άδειες οδήγησης. Οι κωδικοί αυτοί αντιστοιχούν σε ιατρικούς περιορισμούς.

Ένα έγγραφο με "Τις Ελάχιστες Απαιτούμενες Προδιαγραφές Σωματικής & Διανοητικής Ικανότητας για ιατρούς". Το έγγραφο αυτό προέρχεται από το παράρτημα ΙΙΙ του πδ 51/2012 και με βάση αυτό θα κρίνετε εάν κάποιος χαρακτηρίζετε ΙΚΑΝΟΣ και για πόσο χρόνια θα πρέπει να του χορηγηθεί η άδεια οδήγησης .

Είναι απαραίτητο σε κάθε ΠΙΣΤΟΠΟΙΗΤΙΚΟ ΥΓΕΙΑΣ που χορηγείτε να ορίζεται τα χρόνια για τα οποία ισχύει η άδεια οδήγησης.

 Για οποιαδήποτε διευκρίνηση παρακαλώ επικοινωνήστε μαζί μου.

Θεόδωρος Αμασιαλίδης
ΠΕ Σερρών - Δ/νση Μεταφορών -Τμήμα Αδειών Οδήγησης
Τηλ. 2321355753 -Κιν. 6976006713